Mulder sê die gesprek met die aktivis Johannes “Sloet” de Villiers van Amsterdam oor die boikotaksie van Steve Hofmeyr se konserttoere na die buiteland tydens Dinsdagoggend se geselsprogram, was ongetwyfeld ŉ resep vir ŉ rasseherrie. Hy sê Tumi Morake het gefouteer deur as mede-programaanbieder sekere luisteraars se humeure te laat opvlam met haar eie rasgegronde uitsprake.
“Die mense van Suid-Afrika moet self ŉ forum tot gesprek skep en nie verder toelaat dat geskiedenisboeke vir eie politieke propaganda en gewin herskryf word nie. Elke tydstip in die geskiedenis behoort in die konteks van die tyd beoordeel te word en die verstaan en ervaring van elke groep moet gehoor word.
“Die VF Plus gaan Jacaranda FM en Tumi Morake nader om dié flater in ŉ gespreksgeleentheid tot ŉ beter toekoms te omskep,” sê Mulder.